**ZÁPISNICA**

**zo zasadnutia dozornej rady spoločnosti CULTUS Ružinov, a.s., Ružinovská 28, Bratislava, konanej dňa 27.03.2023 o 15:30 hod. v DK Ružinov ( m.č.290 )**

**Za dozornú radu:**

Ing. Marcela Kulifajová - predseda

Ing. Vladimír Sirotka, - člen dozornej rady

Ing. František Fabián, MBA - člen dozornej rady

Mgr. Kamil Bodnár – člen dozornej rady

Mgr. Maroš Mačuha, PhD – člen dozornej rady

**Za CULTUS Ružinov, a.s.**

Ing. Richard Bednár, PhD, MBA – poverený riadením Spoločnosti CULTUS Ružinov, a.s.

Monika Smutná – office manager

**Hostia:**

Mgr. Michal Mihálik ***–*** Nosko & Partners, s.r.o. advokátska kancelária

Prezenčná listina je súčasťou tejto zápisnice

-----------------------------------------------------------------------------------------------------------------

P r o g r a m:

1. Privítanie, schválenie programu

2. Finančný plán, rozpočet, obchodný plán na rok 2023

3. Organizačná štruktúra, mzdy zamestnancov

4. Plán akcií na rok 2023

5. Krátkodobé a dlhodobé nájmy – obsadenosť priestorov

6. Rôzne

**Bod č. 1.: Privítanie a schválenie programu**

P. Kulifajová predsedkyňa dozornej rady otvorila prvé stretnutie DR a zároveň privítala všetkých prítomných na stretnutí členov dozornej rady. Predsedkyňa dozornej rady  oboznámila prítomných s navrhovaným programom podľa pozvánky.

Dozorná rada schvaľuje program zasadnutia dozornej rady CULTUS Ružinov, a.s.

*Hlasovanie:*

*Prítomní: 3 za: 3 proti: 0 zdržali sa: 0 nehlasovali: 0*

Ing. Kulifajová,

Ing. Sirotka,

Mgr. Mačuha, PhD

**Bod č.2**.: **Finančný plán, rozpočet, obchodný plán na rok 2023**

Poverený riadením Spoločnosti CULTUS Ružinov, Ing. Richard Bednár, PhD, MBA oboznámil prítomných členov dozornej rady o finančnom pláne, rozpočte, obchodného plánu na rok 2023 ,ktorý si prítomní mohli pozrieť premietaním cez dataprojektor . Počas oboznámenia sa s bodom č.2 na zasadnutie dozornej rady prišiel ďalší člen dozornej rady Mgr. Kamil Bodnár.

Dozorná rada berie na vedomie správu p. Bednára

**Bod č.3.: Organizačná štruktúra, mzdy zamestnancov**

Poverený riadením p. Bednár oboznámil so stavom Organizačnej štruktúry so zmenami položiek v  Katalógu tarifných stupňov a tarifných tried CULTUS Ružinov, a.s. a to tak, že:

1. Tarifná trieda 1. Tarifný stupeň 5 sa upravuje na 1.300-2.500 EUR/mesiac brutto,

2. Tarifná trieda 1, Tarifný stupeň 4 sa upravuje na 1.200-1.900 EUR/mesiac brutto,

3. Tarifná trieda 2, Tarifný stupeň 4 sa upravuje na 1.000-1.600 EUR/mesiac brutto.

Počas oboznámenia sa s bodom č.3 na zasadnutie dozornej rady prišiel ďalší člen dozornej rady Ing. František Fabián, MBA. Predsedkyňa DR si vyžiadala od p. Bednára o zaslanie menného zoznamu zamestnancov na TPP a zamestnancov na dohodu ich pracovné zaradenie spolu so mzdami.

Dozorná rada berie na vedomie správu p. Bednára

**Bod č.4.: Plán akcií na rok 2023**

Poverený riadením p. Bednár informoval dozornú radu o pláne akcií na rok 2023 a tak isto o pláne kde sa bude Spoločnosť viac zameriavať ma komunitné podujatia. P. Bednár viac poinformoval o projekte ,, Ahoj sused“ , ktorý sa bude konať v deviatich častiach mestskej časti Bratislava – Ružinov.

Dozorná rada berie na vedomie správu p. Bednára

**Bod č.5.:Krátkodobé a dlhodobé nájmy – obsadenosť priestorov**

Poverený riadením p. Bednár uviedol, že nájmy sú stále v procese o možnosti zvýšenia príjmov z krátkodobých podnájmov s tým, že o výsledku bude informovať na ďalšom zasadnutí dozornej rad a tak isto uviedol, že sa vykonáva prieskum o cenách v iných kultúrnych domoch.

Dozorná rada berie na vedomie správu p. Bednára

**Bod. č.6.:**

Predsedkyňa DR vyzvala prítomných členov na doplnenie bodu Rôzne. Keďže neboli žiadne

otázky ukončila DR .

Žiadne ďalšie otázky členovia nemali a tak predsedkyňa poďakovala DR a oznámila, že najbližšie zasadnutie DR bude na základe stanov Spoločnosti najneskôr do 3 mesiacov od posledného.

V Bratislave, dňa 27.03.2023

\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Marcela Kulifajová

predsedníčka dozornej rady

Zapísala: Monika Smutná